oli aasta 2004, kui Marisa Carrasco ja tema kolleegid avaldasid ühes tähtsas teadusajakirjas (Nature Neuroscience) oma töö, milles nad veenvalt näitasid, et tähelepanu muudab  teadvustatud objekti kontrasti. seda tööd pühitseti kui puuduvat linki tähelepanu ja teadvuse vahel mitme kuulsa tähelepanuteadlase poolt mitmes kõrges ajakirjas. autorite meetod oli lihtsustatult järgnev: korraga näidati ekraanil kahte ähmast kujutist (üks vasakul, teine paremal) ja küsiti, kumma kontrast on tugevam (kumb on vähem ähmasem); manipulatsioon seisnes selles, et enne objektide esitamist esitati kas vasakul või paremal eelosundaja, mis tõmbas tähelepanu kas vasakule või paremale. tore tulemus  seisnes selles, et katseisikud väitsid, et tugevama kontrastiga on see kujutis, mis asus samal poolel koos tähelepanu eelosundajaga ==> see objekt, mis sai rohkem tähelepanu, näis olevat tugevama kontastiga. voila! tähelepanu muudab subjektiivset kontrasti!